Insulo Princo Eduardo

Insulo Princo Eduardo (angle Prince Edward Island, france l'Île-du-Prince-Édouard, skotgaele Eilean a’ Phrionns aŭ Eilean Eòin, mikmake Apekweit) estas la plej malgranda provinco de Kanado. La nomo de la insulo, donita en 1799, venas de Princo Eduardo, komandoro de la Britaj trupoj en Nordameriko, kaj filo de la brita reĝo Georgo la 3-a. Laŭ la stato de 2017 en la provinco vivis 152 784 loĝantoj sur areo de 5 620 kvadrataj kilometroj, kio rezultigas loĝdenson de 27 loĝantoj/km². La nuna ĉefministro de Brita Kolumbio ekde la 12-a de decembro 2025 estas Bloyce Thompson. La guberniestro, kiu formale reprezentas la britan monarkion, estas Wassim Salamoun. Geografio Insulo Princo Eduardo troviĝas sude de Sankt-Laŭrenca Golfo, oriente de Nov-Brunsviko - al kiu IPE estas ligita per la Konfederacia Ponto - kaj nord-okcidente de Nov-Skotio. La Konfederacia Ponto (angle Confederation Bridge; france Pont de la Confédération) estas ponto liganta la provincon Insulo Princo Eduardo kaj Nov-Brunsviko. Historio La 1-an de julio 1534 Jacques Cartier pretendis la insulon por Francio. La francaj kolonianoj alvenis en 1720. Sed en 1763 Francio perdis la Insulon de Princo Eduardo al Britio. Hodiaŭ nur 5 000 homoj en la Insulo de Princo Eduardo parolas la francan kiel gepatran lingvon. Demografio La prapatroj de plej multaj homoj sur la insulo venis de Anglio, Irlando, Skotlando, kaj/aŭ Francio. Aliaj venis de Nederlando, Skandinavio kaj Italio. Ĉi tie estas ankaŭ iom da Mikmakoj, kaj vigla libana komunumo. Rasa Profilo 98,2 % Eŭrop-devena 1,0 % Mikmaka 0,2 % Nigrula 0,1 % Ĉina 0,5 % aliaj Religiaj grupoj Kristana—92,6 % Rom-Katolika – 47,4 % Protestanta – 42,7 % aliaj kristanoj – 2,5 % ne-kristanaj religioj—7,0 % Ne-religiaj (ateistoj, agnostikuloj)—0,4 % Mapo Bildaro Eksteraj ligiloj Oficiala retejo de la provinca registaro (angle) http://www.peiinfo.ca populara retejo por insulanoj kaj turistoj (angle) http://www.wikipei.com provina vikio, loka publika initiativo (angle)